например организиране на нови покани за предоставяне на данни, за да се приключи новата оценка на съответната добавка в храните. Тези допълнителни действия обаче не следва да удължават процедурата за нова оценка повече, отколкото е необходимо за достигането до заключения относно безопасността на съответните добавки в храните, техните видове употреба, нива на употреба и спецификации. Поради това също така е целесъобразно да се поясни, че когато в отговор на тези стъпки не е предоставена информация, или предоставената информация е недостатъчна, Комисията може да приключи процедурата за нова оценка и да вземе решение за управление на риска въз основа на съществуващото становище на ЕОБХ. Тъй като исканията, отправени като последващи действия по първото становище на ЕОБХ, са част от процедурата за новата оценка, следва да се прилагат едни и същи правила за процедурата и за нейната прозрачност и поверителност.
 (10)
 Целите на Регламент (ЕС) 2019/1381 не биха могли да бъдат постигнати в рамките на процедурата за новата оценка на добавки в храните, ако създаването с Регламент (ЕС) No 257/2010 на програмата за новата оценка се счита за искане за резултати от научна дейност, чиято дата определя приложимите правила за прозрачност и поверителност. Следователно, за да се гарантира ефективността на Регламент (ЕС) 2019/1381, настоящият регламент следва да се прилага от датата на прилагането на посочения регламент, като се прилага също и по отношение на данните и информацията, подадени във връзка с процедури за нова оценка, ефективно започнати от ЕОБХ след тази дата, както и по отношение на предприетите след тази дата последващи действия по становища на ЕОБХ, като например покани за предоставяне на данни, започнати след тази дата.
 (11)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент (ЕС) No 257/2010
 Регламент (ЕС) No 257/2010 се изменя, както следва:
 1)
 В член 4 буква в) се заменя със следното:
 „в)
 проучва данните, предоставени от заинтересования(те) стопански субект(и) и/или която и да е друга заинтересована страна в съответствие с членове 5, 6 и 7 от настоящия регламент.“
 2)
 вмъкват се следните членове 7а—7д:
 „Член 7а
 Последващи действия по становищата на ЕОБХ
 1. Когато въз основа на информацията по член 4 ЕОБХ не може да потвърди безопасността на дадена добавка в храните, на нейните видове употреба или нива на употреба, нито да препоръча промени в спецификациите, Комисията може да предприеме или да поиска от ЕОБХ да предприеме допълнителни стъпки, включително да организира покани за предоставяне на данни, за да приключи оценката на безопасността.
 2. Когато данните и информацията, поискани в съответствие с параграф 1, не са предоставени, или когато те не позволяват да се потвърди безопасността на добавката в храните, на нейните видове употреба, нива на употреба или спецификации, добавката в храните може да бъде заличена от списъка на Съюза в съответствие с процедурата по член 10, параграф 3 от Регламент (ЕО) No 1333/2008.
 Член 7б
 Съвети преди предоставянето на данни
 Когато ЕОБХ е задължен или получи искане да представи становище в съответствие с настоящия регламент,